

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 16.maijā Nr.**280**

(prot.Nr.**19**, **9**.§)

**Par zemes nomas līguma noslēgšanu ar SIA “Daugavpils Olimpiskais centrs” un finanšu līdzekļu piešķiršanu no pašvaldības pamatbudžeta programmas „Izdevumi neparedzētiem gadījumiem”**

Pamatojoties uz likuma „Par pašvaldībām” 15.panta pirmās daļas 6.punktu, likuma „Par pašvaldību budžetiem” 16.panta otro daļu, Daugavpils pilsētas domes 2018.gada 30.oktobra lēmumu Nr.573 “Par sintētiska futbola laukuma Stadiona ielā 1, Daugavpilī, seguma nodošanu lietošanā”, ņemot vērā Daugavpils pilsētas domes Izglītības un kultūras jautājumu komitejas 2019.gada 10.maija sēdes protokolu Nr.11, Daugavpils pilsētas domes Finanšu komitejas 2019.gada 10.maija sēdes protokolu Nr.14, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, R.Joksts, V.Kononovs, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Uzdot Daugavpils pilsētas pašvaldības iestādei “Sporta pārvalde” noslēgt zemes nomas līgumu ar SIA “Daugavpils Olimpiskais centrs”, reģ.Nr.40003244634 par zemesgabala Stadiona ielā 1, Daugavpilī, ar kopējo platību 43119 m2 un kadastra apzīmējumu 0500 001 0137, labiekārtotu daļu 8288 m2 platībā.

2. Piešķirt līdzekļus no pašvaldības pamatbudžeta programmas „Izdevumi neparedzētiem gadījumiem” 9760 EUR (deviņi tūkstoši septiņi simti sešdesmit eiro) apmērā Daugavpils pilsētas pašvaldības iestādei “Sporta pārvalde” (reģ.Nr.90011647754, juridiskā adrese: Stacijas ielā 47A, Daugavpils) zemes nomai.

3. Apstiprināt Daugavpils pilsētas pašvaldības iestādes “Sporta pārvalde” pamatbudžeta programmas „Sporta un treniņu bāzu uzturēšana” ieņēmumu un izdevumu tāmes grozījumus saskaņā ar pielikumu.

Pielikumā: Daugavpils pilsētas pašvaldības iestādes “Sporta pārvalde” pamatbudžeta programmas „Sporta un treniņu bāzu uzturēšana” ieņēmuma un izdevuma tāmes grozījumi 2019.gadam.

Daugavpils pilsētas domes priekšsēdētājs *(personiskais paraksts)* A.Elksniņš